**A logo with a mountain and stars

Description automatically generated**A picture containing text, compact disk, electronics, vector graphics

Description automatically generated

**SkyShowtime и Paramount Advertising International обявяват ексклузивното си партньорство в областта на продажбата на реклами**

*SkyShowtime продължава да предлага висока стойност, като стартира нов план с реклами от 23 април*

*Paramount ексклузивно ще представлява SkyShowtime в продажбите на реклами*

Днес SkyShowtime и Paramount Advertising International обявиха сключването на ексклузивна сделка, с която Paramount поема продажбите на реклами на SkyShowtime за всички пазари на услугата. Благодарение на това партньорство глобалният бизнес на SkyShowtime и Paramount за продажби на реклами ще предостави на водещите рекламодатели в света унифициран достъп до първокласни рекламни услуги в повече от 20 европейски пазара.

Новият план „Стандартен с реклами“ на SkyShowtime ще бъде наличен от 23 април, с което SkyShowtime става първата голяма услуга за стрийминг, която въвежда план с реклами едновременно на всички пазари, на които присъства.

Със стартирането на плана „Стандартен с реклами“ SkyShowtime предлага на потребителите два отлични начина на забавление – със и без реклами, при това на отлични цени. Като предлага два плана, различни опции и гъвкавост за всички свои клиенти, SkyShowtime ще продължи да осигурява не само съдържание с високо качество, но и стойност и възможност за избор за потребителите.

Планът „Стандартен с реклами“ ще бъде изживяване с отлично качество и средна продължителност на рекламите от четири до пет минути на час.

Изпълнителният директор на SkyShowtime Монти Сархан сподели: *„Още от самото начало за нас в SkyShowtime беше важно да предлагаме стойност и обещанието за отлично забавление на отлична цена. Стартирането на нашия план с реклами е следващата стъпка в развитието на услугата ни, която идва в момент, в който хората търсят повече гъвкавост и по-голям избор. Вълнуваме се, че сме първата стрийминг услуга, която предлага на потребителите на всички свои пазари опция, която се поддържа от реклами.“*

Христина Георгиева, ръководител на бизнес отдела на SkyShowtime, сподели: *„Развълнувани сме да встъпим в партньорство с Paramount чрез тази ексклузивна сделка преди въвеждането на нашия план с реклами. Ние не само предоставяме избор на своите членове, но и добавяме нов източник на приходи за всички наши пазари.“*

Президентът на Paramount за продажби на реклами на международните пазари Лий Сиърс коментира: *„Нашите устойчиви взаимоотношения с някои от водещите маркетингови компании в света, изключителните ни продукти и иновативната ни технология превръщат Paramount Advertising в идеалния партньор за SkyShowtime. Ще подобрим стойността, която предоставяме на партньорите си, като ще предлагаме на рекламодателите възможност да купуват първокласни рекламни места за видеореклами в глобалните франчайзи, сериали и филми в SkyShowtime по детайлен и въздействащ начин.“*

SkyShowtime – ексклузивният дом на всички пет сезона на сериала, станал глобален блокбъстър, **Yellowstone**, и неговите спинофи **1883** и **1923** – предлага някои от най-големите заглавия в света, както и нарастващ списък с оригинални местни продукции, получили отлични отзиви от критиците.

И двата плана на SkyShowtime предлагат едни и същи филми блокбъстъри, нови и ексклузивни сериали, както и оригинални местни продукции на отлични цени, включително: **A Gentleman in Moscow**, **Apples Never Fall**, **Bargain**, **HALO** (сезон 2), **Knuckles**, **Mayor of Kingstown** (сезон 3), **Mission Impossible: Dead Reckoning**, **Oppenheimer**, **Paw Patrol: The Movie**, **Star Trek: Discovery** (сезони 1 – 5), **The Envoys** **(Los Enviados)** (сезон 2), **The Family Stallone** (сезон 2), **The Tattooist of Auschwitz**, **Trolls Band Together** и **Veronika**.

Новият план „Стандартен с реклами“ ще бъде представен на всички повече от 20 пазара на SkyShowtime, включително Албания, Андора, Босна и Херцеговина, България, Дания, Испания, Косово, Нидерландия, Норвегия, Полша, Португалия, Румъния, Северна Македония, Словакия, Словения, Сърбия, Унгария, Финландия, Хърватия, Черна гора, Чехия и Швеция.

Край.

**За повече информация, моля, посетете:**

Уебсайта на SkyShowtime: [www.skyshowtime.com](http://www.skyshowtime.com/)

Нюзрума на SkyShowtime: [https://corporate.skyshowtime.com](https://corporate.skyshowtime.com/)

Уебсайта на Paramount Global: <https://www.paramount.com/>

Нюзрума на Paramount Global: <https://ir.paramount.com/press-releases>

**За SkyShowtime**SkyShowtime е най-новата услуга за стрийминг в Европа. Съвместно начинание на Comcast и Paramount Global, SkyShowtime предоставя най-доброто развлечение от Холивуд и местни продукции, събрани на едно място.

От филми и оригинални сериали на емблематичните марки Universal Pictures, Paramount Pictures, Nickelodeon, DreamWorks Animation, Paramount+, SHOWTIME®, Sky Studios и Peacock до оригинални сериали на SkyShowtime – платформата е точното място за висококачествено развлечение в Европа.

SkyShowtime стартира през 2023 г. на всички пазари и се предлага в Албания, Андора, Босна и Херцеговина, България, Дания, Испания, Косово, Нидерландия, Норвегия, Полша, Португалия, Румъния, Северна Македония, Словакия, Словения, Сърбия, Унгария, Финландия, Хърватия, Черна гора, Чехия и Швеция. Услугата се предлага от избрани доставчици на телевизия на някои пазари, а също така е достъпна и чрез Apple iOS, tvOS, устройства с Android, Android TV, Google Chromecast, LG TV, смарт телевизори Samsung и в мрежата.

**За Paramount**

Paramount Global (NASDAQ: PARA, PARAA) е водеща глобална медийна компания за стрийминг и забавление, която създава първокласно съдържание и изживявания за публиката по целия свят. Портфолиото на Paramount, изградено от емблематични за потребителите марки, включва CBS, Paramount Pictures, Nickelodeon, MTV, Comedy Central, BET, Paramount+ и Pluto TV. Paramount притежава една от най-обширните в този бранш библиотеки с телевизионни и филмови заглавия. Освен че предлага иновативни услуги за стрийминг и продукти за дигитално видео, компанията предоставя и мощни решения в областта на създаването, разпространението и рекламните решения.

За повече информация относно Paramount, моля, посетете [www.paramount.com](http://www.paramount.com) и последвайте @ParamountCo в социалните мрежи.